text: Helikopter styrtede ned i Klejs
  12 december 2011 kl. 13.23
  En helikopter med tre personer styrtede ned på en mark ved Bjerrevej i Klejs nær Juelsminde kørt før kl. 14. Ingen personer kom noget til.
  Helikopteren er ejet af en mand fra Odder. Den var på vej mod Lolland, da den kom ind i et område med dårligt vejr.  Derfor blev helikopteren bedt om at flyve til Billund. 
  Ved Klejs mistede helikopteren pludselig opdriften. Et vidne har fortalt, at motoren satte ud.
  Helikopteren kom meget ublidt ned på jorden - og væltede om på siden. Ingen af de tre personer kom noget til ved den ublide landing. 
  Der lugtede kraftigt af brændstof, da helikopteren lagde sig på siden. Derfor blev Hedensted Brandvæsen tilkaldt en halv time efter styrtet. 
  Havarikommissionen kommer tirsdag til Klejs for at optage rapport om styrtet.
  